# El manual del &plasma;

## Introducció

El &plasma; té un disseny modern i personalitzable per executar les vostres aplicacions preferides i accedir a la vostra informació allà on es trobi. Altres atributs comuns de l'escriptori &plasma; inclouen una gestió avançada de les finestres i dels efectes de l'escriptori, una implementació per a estris Plasma del KDE, una cerca integrada, gestió del maquinari i un alt grau de personalització.

## Utilitzar el &plasma;

### Components de &plasma;

#### Els estris i contenidors de &plasma;

L'essència de &plasma; gira al voltant de dos conceptes bàsics:

Els estris de &plasma;

- Miniaplicacions o aplicacions petites que viuen a l'escriptori.

Contenidors

- Miniaplicacions que actuen com a contenidor per als estris &plasma;.

En un escriptori per omissió, hi ha dos elements principals: el Plafó i el mateix Escriptori. Tots dos són els elements de contenció en el sentit de &plasma;.

#### Escriptori &plasma; per omissió

L'escriptori &plasma; es pot configurar de moltes maneres. La captura de pantalla que es mostra a continuació mostra un escriptori força estàndard. Algunes distribucions apliquen grans personalitzacions, pel que el vostre escriptori podria ser diferent.

De manera similar, l'aparença gràfica dels elements de la interfície pot ser d'estil. Aquestes captures de pantalla utilitzen l'estil per omissió del &plasma;, Brisa.

Un escriptori &plasma; força estàndard

1. El programa d'arrencada. En general serà el Llançador d'aplicacions.

2. Un parell d'icones que ofereixen un fàcil accés a les aplicacions d'ús freqüent

3. El Gestor de tasques, mostra els títols de les finestres que pertanyen a les aplicacions actualment en execució. No tenia oberta cap finestra d'aplicació quan es va prendre la captura de pantalla.

4. La safata del sistema

5. L'estri rellotge digital

6. El quadre d'eines del plafó

7. El quadre d'eines de l'escriptori

8. L'estri Vista de carpeta, mostrant el contingut de la carpeta Escriptori

### El plafó

El plafó per omissió té uns quants estris del &plasma;: començant des de l'esquerra, hi ha el llançador d'aplicacions. Podeu usar-lo per a iniciar aplicacions, obrir fitxers oberts recentment i usar les opcions habituals de surt/apaga. També hi ha una estructura que permet navegar a través de les aplicacions. El disseny ha estat optimitzat per als casos d'ús més comuns: iniciar una aplicació. La pestanya per omissió Preferits conté la majoria de les entrades més utilitzades. En començar, probablement utilitzareu més sovint la pestanya Aplicacions. Una vegada trobeu les aplicacions més usades, feu clic dret en els elements i seleccioneu Afegeix a Preferits per afegir-los-hi (o directament al plafó o a l'escriptori. Tingueu en compte que necessitareu desbloquejar el &plasma; fent clic dret a l'escriptori per a qualsevol tipus de modificació). Si preferiu l'estil clàssic per al menú llançador d'aplicacions, canvieu-lo fent clic dret sobre el botó del menú i seleccioneu Alternatives.

La barra de tasques és un altre estri al plafó. Per omissió mostra una àrea per a totes les finestres obertes en tots els escriptoris. Podeu fer que només mostri totes les finestres obertes a l'escriptori actual marcant Mostra només les tasques de l'escriptori actual en fer clic al gestor de tasques, entre dues finestres. La mida del text als elements de la barra de tasques es pot establir en &systemsettings; sota Aparença Tipus de lletra. Fent clic dret a la barra de tasques apareixerà el diàleg d'arranjament, on podreu triar diverses opcions per a personalitzar la barra de tasques. Aquí hi ha una captura de pantalla del diàleg d'arranjament de la barra de tasques El diàleg d'arranjament de la barra de tasques

Un altre element del plafó per omissió és la Safata del sistema, que és utilitzada per les aplicacions tradicionals i els estris acoblats. Un clic dret sobre la Safata del sistema permet obrir el diàleg de configuració, on podeu establir les entrades a mostrar i la seva visibilitat.

Diàleg de configuració de la safata del sistema Diàleg de configuració de la safata del sistema

Una icona situada normalment a la safata del sistema és el Notificador de dispositius. Connecteu un disc USB i s'obrirà un diàleg permetent-vos obrir el dispositiu en &dolphin; o en una altra aplicació associada.

El Notificador de dispositius s'utilitza per al maneig de dispositius extraïbles com ara pendrives USB (també anomenats unitats de memòria flash o unitats flash), càmeres digitals, discs durs externs USB, &etc; També entra en joc quan un suport com un &CD; o DVD es carrega en un unitat òptica.

Quan es connecta un dispositiu extern, o es càrrega un nou suport en una unitat, apareixerà la finestra Notificador (també es pot obrir de forma explícita fent clic a la icona del plafó). Es mantindrà oberta mentre el cursor resti sobre seu, en cas contrari s'ocultarà després d'uns pocs segons.

La finestra Notificador mostra una llista de tots els dispositius que actualment coneix. En moure el cursor del ratolí sobre un dispositiu ressaltarà quantes accions possibles estan associades amb aquest dispositiu.

En fer clic sobre qualsevol part del quadre ombrejat al voltant del nom del dispositiu (però no a la icona expulsa/desmunta, si està present) s'expandirà aquesta per a veure la llista d'accions possibles per a aquest dispositiu. El conjunt d'accions dependrà del dispositiu, és configurable des del menú contextual del Notificador de dispositius o des dels mòduls de &systemsettings;, Accions de dispositiu i Dispositius extraïbles. Només heu de seleccionar-ne un amb el ratolí o el teclat per llançar aquesta acció.

També hi ha una petita icona a la dreta de cada entrada mostrant si el dispositiu és accessible (o muntat) o no. Només quan un dispositiu no està muntat és segur físicament desconnectar-lo de l'ordinador. En fer clic sobre la icona fareu que el dispositiu es desmunti i/o el suport sigui expulsat si està actualment muntat, i el muntarà si no ho està. Tingueu en compte que desmuntar/expulsar pot fallar si encara teniu fitxers oberts en el dispositiu, &pex;, si la còpia de fitxers grans encara no ha acabat. En la majoria dels casos només cal esperar una mica i tornar a intentar-ho. Quan s'ha aconseguit desmuntar, es mostrarà una icona d'èxit sobre la icona del Notificador de dispositius.

La Safata del sistema normalment conté entrades d'algunes més com &klipper;, &kmix;, &etc;

Algunes de les entrades per omissió en la Safata del sistema estan ocultes per estalviar espai a la barra. Per mostrar-les, feu clic sobre el petit triangle blanc , llavors utilitzeu el &BER; per llançar un estri o el &BDR; per obrir el seu diàleg de configuració.

L'estri &plasma; més a la dreta al plafó per omissió és el Rellotge digital. Aquest rellotge pot mostrar l'hora en diferents zones horàries, així com canviar la seva grandària. El rellotge ajusta la mida del tipus de lletra indicada pel contenidor que l'envolta (que en aquest cas és el plafó). Si escolliu mostrar la data, aquesta es representarà amb l'opció Tipus de lletra petita en el diàleg Tipus de lletra de &systemsettings;. L'hora s'emportarà la resta de l'espai. Així que al final, trieu la quantitat d'informació a mostrar, i si aquesta s'ajusta. Si voleu visualitzar més informació, feu el plafó més gran o poseu el rellotge a l'escriptori on podrà créixer amb llibertat.

Un element opcional en el plafó és el Paginador. Us permet canviar entre els escriptoris virtuals. Si canvieu el seu disseny a través de l'opció Nombre de files, el canvi també afectarà el disseny i les animacions que es mostren a l'efecte Graella de l'escriptori de &kwin;. Per a paginadors grans, el seleccionar Mostra les icones té sentit.

### Els quadres d'eines del plafó

Si el vostre escriptori està desbloquejat (ho podeu fer amb un clic dret sobre l'escriptori, o quan cap aplicació obtingui el focus, amb &Alt;D, L), apareixerà un petit logotip de &plasma; a la part inferior dreta del plafó (que s'anomena «caixa d'eines -cashew-»). Feu clic en aquesta caixa d'eines, i obriu el control del plafó.

Arranjament del plafó Arranjament del plafó

El control del plafó permet canviar la posició, mida i tornar a alinear-lo. Els estris &plasma; que hi resideixen ajustaran la seva mida automàticament. Els estris &plasma; tenen un coneixement bàsic sobre la mida, proveïda pel contenidor. Estan programats per aprofitar aquesta mida, i informar-ne a la miniaplicació a sobre de quant espai possiblement necessita. Al final, el contenidor dóna una mida possible a les miniaplicacions, i aquestes obeeixen.

### Afegir miniaplicacions

Desbloquegeu l'escriptori i sereu capaç d'afegir i eliminar estris &plasma; del plafó o de l'escriptori. Afegiu estris &plasma; simplement arrossegant-los cap on vulgueu. Feu clic dret sobre un estri per eliminar-lo. Afegeix estris Afegeix estris El botó Obtén estris nous permet afegir estris que heu descarregat, i descarregar-ne de nous. Actualment és compatible amb paquets &plasmagik; nadius i alguns estris del tauler de &Mac; OS X. Als estris instal·lats d'aquesta manera s'hi pot accedir de manera regular, estris pre-instal·lats.

### L'escriptori

L'escriptori és en realitat un altre de contenidor. No posa restriccions de mida a les miniaplicacions. Aquestes es poden moure i canviar la mida lliurement. Amb l'escriptori desbloquejat, els -estris &plasma; mostraran una imatge quan es mou el ratolí sobre seu. Aquesta nansa de la miniaplicació permet moure, canviar la mida, la ubicació i torna a alinear el plafó. També permet arrossegar els estris &plasma; a l'escriptori. Els botons a la cantonada s'utilitzen per a canviar la mida, rotar, configurar i eliminar la miniaplicació. Quan es gira, un estri &plasma; actuarà magnèticament cap a les 12 hores, de manera que és fàcil tornar a la posició assenyada. Per omissió, la majoria de les miniaplicacions mantenen la seva relació d'aspecte quan es canvia de mida. Si voleu canviar lliurement la mida d'una miniaplicació, manteniu premuda la tecla &Ctrl; mentre li canvieu la mida.

En fer clic dret a l'escriptori també s'us ofereix configurar aspectes com el fons i la disposició utilitzada, i les accions del ratolí. També ofereix descarregar nous fons de pantalla a través de &knewstuff;.

Arranjament de l'escriptori Arranjament de l'escriptori

Per canviar el tema de &plasma; o descarregar-ne un de nou a través de &knewstuff; obriu la pàgina Aparença Tema d'escriptori en l'&systemsettings;.

Amb les aplicacions obertes, podeu veure ràpidament els estris &plasma; a l'escriptori. El Tauler presenta aquests estris &plasma;, com la funcionalitat Mostra l'escriptori tal com s'usa en els escriptoris tradicionals.

### &krunner;

&krunner; és un versàtil mini línia d'ordres. El podeu usar per a iniciar aplicacions, obrir pàgines web, accedir a les adreces d'interès, la cerca de dades a través de l'escriptori, calcular equacions curtes, i molt més. Prement &Alt;Espai s'obrirà el diàleg del &krunner;. Comenceu-hi a escriure i aquest començarà a cercar coincidències una vegada introduïts més de dos caràcters. Podeu obrir el diàleg de configuració per aprendre més sobre la funcionalitat de &krunner;, proporcionada pels connectors. Podeu navegar a través de les coincidències amb les tecles de tabulació i de direcció (les tecles de fletxa).

Diàleg del &krunner; Diàleg del &krunner;

Useu el botó per obrir el mòdul Cerca del Plasma de &systemsettings; i configurar on i què cercar al &krunner;.

Si voleu saber el que està passant en el sistema, el prèmer &Ctrl;&Esc; us donarà accés ràpid a una llista de finestres i de processos, amb opcions per a controlar la seva sortida i matar els processos.

### Activitats

Al quadre d'eines de l'escriptori, s'hi accedeix a través de la cantonada superior esquerra amb un botó per a mostrar les vostres activitats, de les quals &plasma; permet tenir-ne més d'una. Bàsicament, l'escriptori és un contenidor que pot allotjar diversos conjunts d'estris &plasma;. Per a mostrar la barra «Activitats», seleccioneu-ne una de les predefinides o escolliu Crea una activitat per a crear un nou contenidor, seleccioneu el nou contenidor i personalitzeu-lo per a que s'adapti al vostre gust. Les activitats &plasma; i la graella de l'escriptori de &kwin; són similars en aquest aspecte, però hi ha una diferència fonamental. Mentre a l'escriptori virtual s'utilitza per agrupar i organitzar les finestres, les activitats &plasma; s'utilitzen per agrupar i organitzar els estris &plasma;. D'aquesta manera, podeu canviar entre les activitats i tenir rellevància en els estris &plasma; suportant la tasca que mireu d'aconseguir. Podeu crear una activitat «Temps de lleure», amb les tires còmiques, un trencaclosques i altres estris &plasma;, i una activitat de «Treball», amb les fonts RSS pertinents, calculadora i calendari, per exemple.

Per eliminar una activitat, premeu el botó Atura l'activitat en la barra Activitats bar (premeu &Alt;D i després &Alt;A per obrir aquesta barra) i després feu clic a la «X» vermella (o premeu &Alt;D després &Alt;R) i confirmeu l'eliminació.

### Dreceres

La majoria de la funcionalitat &plasma; també és accessible a través de les dreceres de teclat. Les diverses combinacions s'han de prémer en seqüència, això serà, per exemple &Alt;D, A vol dir: Prémer &Alt; i D, deixar anar i prémer A.

En l'actualitat, es poden utilitzar les següents dreceres per omissió:

&Alt;D, A

- Afegeix estris

&Alt;D, R

- Suprimeix un estri

&Alt;D, L

- Des/bloqueja els estris

&Alt;D, N

- Estri següent

&Alt;D, P

- Estri anterior

&Alt;D, S

- Arranjament de l'estri

&Alt;D, &Alt;A

- Activitats

&Alt;D, &Alt;R

- Elimina aquesta activitat

&Alt;D, &Alt;S

- Arranjament de les activitats

Meta

- Activitat següent

Meta&Maj;

- Activitat anterior

&Ctrl;F12

- Mostra el tauler

&Alt;D, T

- Executa l'aplicació associada

Per canviar les dreceres, feu clic amb el &BER; sobre el Quadre d'eines de l'escriptori (en general a la part superior dreta de l'escriptori) i seleccioneu Arranjament de dreceres.

## Crèdits i llicència

&plasma;

Copyright del programa 2008 &Aaron.J.Seigo; &Aaron.J.Seigo.mail;

Copyright de la documentació © 2008–2010 Sebastian Kügler sebas@kde.org

Traductor de la documentació: &credits.Antoni.Bella;

&underFDL;
&documentation.index;