# Connectors del navegador

### Arranjament global

La primera opció aquí és Habilita els connectors globalment. Si desactiveu aquesta casella de selecció, aleshores el &konqueror; no utilitzarà cap connector. Si l'activeu, aleshores s'utilitzarà qualsevol connector instal·lat i configurat que es trobi i que pugui utilitzar el &konqueror;.

També podeu restringir al &konqueror; a Permet als connectors només els URL HTTP i HTTPS marcant-ne la casella.

L'opció següent determina si els connectors sols es carregaran a petició.

Utilitzeu el control lliscant anomenat Prioritat de la CPU per als connectors per ajustar aquest paràmetre.

Feu clic al botó Arranjament específic de dominis per obrir un diàleg a on podreu definir polítiques de connector específiques per a qualsevol màquina o domini en particular. Aquestes polítiques s'utilitzaran en lloc de la política per omissió per activar o desactivar connectors en pàgines enviades per aquests dominis o màquines.

Afegiu aquí una política nova o seleccioneu una política i utilitzeu els controls de la dreta per a modificar-la.

### Connectors

#### Introducció

Com que el &Netscape; Navigator ha estat un navegador web estàndard durant molts anys, hi ha molts connectors del &Netscape; que permeten un contingut web enriquit. Emprant aquests connectors, els servidors web poden contenir fitxers PDF, animacions flash, vídeo, &etc; Amb el &konqueror;, podeu utilitzar aquests connectors per a poder gaudir del contingut enriquit de la web.

Els connectors del &Netscape; no s'haurien de confondre amb els del &konqueror;. Aquests últims estenen específicament la funcionalitat del &konqueror; i normalment no s'utilitzen per a mostrar continguts extres de les pàgines web.

#### Cercar connectors

El &konqueror; ha de conèixer a on estan instal·lats els connectors del &Netscape;. Això es pot fer en diversos llocs, &ead;, podeu tenir connectors del sistema a `/opt/netscape/plugins` i els connectors personals a `$`HOME`/.netscape/plugins`. Malgrat això, el &konqueror; no utilitzarà automàticament els connectors instal·lats: primer ha d'explorar una llista de carpetes. Podeu iniciar la cerca fent clic a Cerca connectors.

Per a cercar connectors, el &konqueror; cercarà les carpetes indicades al marc Carpetes. Si utilitzeu aquest mòdul de control per primera vegada, aquesta llista ja estarà informada amb els camins raonables que haurien de funcionar en la majoria de sistemes operatius. Si heu de subministrar un camí nou, feu clic al botó Nou; llavors podreu introduir el camí nou en el quadre d'edició de text de l'esquerra, o seleccionar una carpeta utilitzant el diàleg de fitxer fent clic a la icona Obre fitxer. Com que l'exploració de les carpetes pot trigar una estona, potser voldreu eliminar carpetes de la llista a on us consta que no hi ha connectors instal·lats: feu això seleccionant una carpeta i fent clic a Elimina. Utilitzant els botons Amunt i Avall podreu canviar l'ordre en que s'exploraran les carpetes, movent la carpeta seleccionada cap amunt o cap avall.

Com és habitual, en fer clic a Aplica desareu permanentment els canvis realitzats.

#### Connectors

En aquesta secció podeu veure la llista dels connectors del &Netscape; trobats pel &konqueror;, mostrats com un arbre. Fent doble clic en un dels connectors, es desplegarà i veureu els diferents tipus &MIME; que aquest connector pot gestionar, mostrant-los com a branques. Desplegueu un tipus &MIME; per a veure la seva informació.

Aquesta llista sols és per a propòsits informatius.