# Palanca de control

## Mòdul de configuració de la palanca de control

Aquest mòdul proporciona una interfície per a calibrar el dispositiu de palanca de control, així com veure quines funcions d'aquesta s'assignen a quin botó lògic o eix.

Aquesta és una captura de pantalla del mòdul de palanca de control El mòdul palanca de control

Dispositiu

- Aquí podeu veure la ubicació lògica del dispositiu. Si teniu més d'un dispositiu palanca de control, també el podeu seleccionar per a configurar.

  Si no es troba automàticament cap dispositiu palanca de control al vostre ordinador i sabeu que n'hi ha un de connectat, podreu introduir aquí el fitxer de dispositiu correcte.

Posició

- La ubicació de la traça d'eixos X i Y de la palanca de control. Activeu Mostra la traça per traçar el camí de la palanca de control d'un punt cap a un altre.

  Si la palanca de control no pot arribar a qualsevol punt en aquest gràfic, o si no se centra correctament, cal calibrar el dispositiu.

Botons

- Un lloc per a veure l'estat pressionant els botons en la palanca de control i si els botons s'assignen correctament. Quan es prem un botó de la palanca de control, PREMUT apareixerà al costat del número lògic (com el veu l'ordinador) del botó que s'ha premut.

Eixos

- Aquí és on es mostren els valors numèrics de les posicions de l'eix. 0 és centrat i els valors màxim i mínim dependran de la palanca i l'eix en particular.

Calibra

- En fer clic a Calibra s'obrirà un diàleg per a calibrar tots els eixos de la palanca de control.

  Calibrant la palanca de control Calibrant la palanca de control

  Cada eix ha de ser mogut a la posició mínima, llavors el centre, i finalment a la posició màxima. Un comptador a la cantonada inferior esquerra del diàleg us ajudarà a determinar la manera d'incrementar i disminuir els valors.